Соња Кастл
Соња Кастл (14. јул 1929) југословенска је глумица.

Биографија

Детињство и младост 
Потиче из јеврејске грађанске породице. Отац Ђуро био је архитекта, а мајка Јосипа оперска певачица која је своју каријеру напрасно прекинула због неодобравања супруга и његове породице.

Школовање и каријера 
Почела је плесати у узрасту од пет година у ритмичкој школи Мирјане Јанечек Стропник, а као школарка је плесала у позоришту „Дечје царство" Тита Строција и Младена Широле. У том је позоришту Соња певала и плесала у балетима „Црвенкапица", „Три дјевојчице" и „Краљица лутака". Школовала се у Загребу код Мерцедес Павелић, Маргарите Фроман и Милорада Јовановића. Професионалну каријеру балерине је започела 1945 године у Балету Загребачке опере, а 1947 је плесала солистичке улоге. Наступала је у балетима као што су „Трноружица", „Балада о средњовјековној љубави", „Ромео и Јулија", „Пепељуга", „Покољ Амазонки", „Чудесни мандарин", „Ђавао у селу".

Једину филмску улогу Соња је остварила у филму "Застава" где је тумачила лик младе и перспективне балерине Марије. Соња је напустила каријеру плесачице у 35. години живота, због озледе колена. Убрзо након тога постала је управница Балета Хрватског народног казалишта у Загребу (ХНК). Идућих 40 година се бавила кореографијом. Кореографирала је самостално, у земљи и иностранству. Била је и управница балета у аустријском Клагенфурту.

Године 2007 издана је њена монографија "Плесати значи живјети" коју су написали певач и публицистљ Давор Шопф и плесач и балетни критичар Младен Мордеј Вучковић.

Приватни живот 
Из другог брака са лекарем Борисом Цимерманом имала је кћер Мирјану која је погинула у саобраћајној несрећи у 22. години живота.

Филмографија 
{| class="wikitable" style="text-align:left;"
|+Дугометражни филм
! style="width: 3em;" |
! style="width: 21em;" |Назив
! style="width: 16em;" |Улога
|-
! 1949
| Застава
| Балерина Марија
|}

Спољашње везе 
 

Рођени 1929.
Југословенски глумци
Глумци из Загреба